
  Tvárou v tvár dňu


  


  „Keď sa rozodnilo, vyšiel von a odišiel


  na osamelé miesto. Zástupy ho hľadali.


  Prišli až k nemu a zdržiavali ho, aby od nich neodchádzal.


  No on im odpovedal: ‚Aj iným mestám musím zvestovať


  Božie kráľovstvo, lebo na to som poslaný.‘“


  EVANJELIUM PODĽA LUKÁŠA 4, 42– 43

  Môj Boh, keď vstupujem do nového dňa, pomôž mi, aby som bola vnímavá na to, čo máš pre mňa pripravené. Daj, aby som svoju pozornosť upriamila na tvoju vôľu, aby som svoj čas, seba aj to, čo budem cez deň robiť, nevenovala iným cestám alebo činnostiam. Daruj mi schopnosť rozlišovať, aby som vedela, kedy je niečo, čo ma vyrušuje zmôjho plánu, vskutočnosti tvojím vedením, akedy je to iba prekážka, ktorej sa mám vyhnúť.


  Nie je pre mňa ľahké odovzdať kontrolu nad svojím životom… dokonca aj keď ju mám odovzdať tebe. Ale keď viem, že môj život smeruje kurčitému cieľu, ktorý budem spoznávať postupne, ako sa bude môj život odvíjať, už teraz sa teším na to, čo mi dnešok prinesie.

  Pozvať múdrosť


  


  „Začiatkom múdrosti je bázeň pred Pánom,


  v poznaní Najsvätejšieho spočíva rozumnosť.“


  PRÍSLOVIA 9, 10

  Často sa tvárim, že viem, čo robím, aj keď v skutočnosti nemám tušenie. Pane, uvedomujem si, že ma to môže privádzať do problémov. Prosím ťa, pomôž mi hľadať tvoju múdrosť a tvoje vedenie vo všetkých situáciách. Nech sa nechám viesť tvojou múdrosťou skôr, než vykročím do tohto dňa ana cestu svojho života.


  Moja túžba porozumieť svetu, ľuďom asituáciám okolo mňa sa môže naplniť iba vtedy, keď ťa budem skutočne ahlboko poznať.

  Zrodenie nového dňa


  


  „Pred svitaním vstávam, o pomoc volám,


  na tvoje slovo čakám. Moje oči sa budia skôr


  než nočné stráže a premýšľam o tom,


  čo si povedal.“


  ŽALMY 119, 147 – 148


  [image: obrazok]


  Nádej, ktorú do teba vkladám, je začiatkom mojich možností, snov aj mojej budúcnosti. Dnešok je začiatkom ďalších dní môjho života. Daj, aby som sotvorenosťou prijímala všetko, čo máš pre mňa pripravené.


  Premýšľam, koho mi dnes postavíš do cesty. Nájdem otvorené dvere tam, kde by som to nečakala? Môže byť jeden krok vpred, ktorý dnes urobím, začiatkom niečoho veľkého, čo pochádza ztvojej ruky?


  Rozjímam otvojich prísľuboch, Pane. Už počas noci napĺňajú moje srdce imyseľ. Teraz, keď vstupujem do nového dňa, pomôž mi vložiť svoju vieru do týchto zasľúbení.

  Darca života


  


  „Na teba som odkázaný od života matky,


  od lona matky si mojou ochranou.


  O tebe stále znie môj chválospev.“


  ŽALMY 71, 6

  Keď som ešte nedokázala používať slová, ktorým by ostatní rozumeli… keď som sa nevedela sama nakŕmiť, chodiť ani premýšľať odôsledkoch svojich činov… ty si sa omňa staral aochraňoval ma.


  Priviedol si ma na tento svet ateraz ma vedieš životom. Chválim ťa za dnešný deň. Ďakujem ti dokonca aj za skúšky, ktorým čelím. Keď ma nechápe nikto vpráci alebo doma, keď urobím nesprávne rozhodnutie, viem, že si tu pre mňa.


  Ty si bol so mnou od začiatku abudeš ten, kto ma prijme na konci mojich dní. Ďakujem ti za tvoju prítomnosť aútechu vkaždom jednom dni môjho života.

  Dôvera

  Dôverovať tvojej múdrosti


  


  „Potom porozumieš spravodlivosti a právu, statočnosti


  a všetkému, čo vedie k dobru, lebo múdrosť ti vojde do srdca


  a poznanie oblaží dušu.“


  PRÍSLOVIA 2, 9– 10

  Vždy som mala silný zmysel pre spravodlivosť. Bolí ma, keď vidím, že sa sľuďmi nezaobchádza férovo ačestne. Viem však, že sa často sústreďujem na seba a na to, čo vyhovuje mne. Pane, zmeň dnes moje myslenie, aby som lepšie rozumela tomu, čo je správne a spravodlivé. Ukáž mi, kedy som vo svojich myšlienkach a správaní nespravodlivá. Správam sa niekedy lepšie k cudzím ľuďom na internete než k svojej rodine? Mám bezdôvodný strach z niektorých ľudí, som voči nim nedôverčivá? Neodsudzujem ich skôr, než ich spoznám? Túžim sa na každého pozerať tak, ako ho vidíš ty. Chcem robiť to, čo je správne voči tebe aj tvojim milovaným deťom.


  Ukáž mi, čo potrebujem vsebe zmeniť, keď som prísna na ľudí, ktorých mám rada, alebo keď druhých súdim. Nech tvoja múdrosť naplní moje srdce, aby som dôverovala tvojmu poznaniu aláske, ktoré majú formovať môj charakter.

  Konať dobro


  


  „Dúfaj v Pána a konaj dobro, bývaj vo vlastnej krajine


  a zachovávaj vernosť. Raduj sa v Pánovi a dá ti,


  po čom túži tvoje srdce.“


  ŽALMY 37, 3– 4

  Pán môj, vposlednom čase som cítila jemné vnútorné upozornenie, že niečo nerobím správne. Ukázal si mi, že sa stále pevne držím niektorých vecí vo svojom živote, čo je dôkazom, že mám v sebe viac strachu než dôvery. Môj Boh, pomôž mi slúžiť tvojim deťom anapĺňať svoje poslanie s pocitom istoty adôvery. Môj život by mohol mať oveľa väčší vplyv, keby som slobodne žila podľa túžob svojho srdca aneodopierala druhým svoj čas, dary aláskavosť.


  Obnov vo mne úprimnú túžbu dávať seba a svoj čas ľuďom, ktorých milujem, aj tým, ktorých mi privedieš do života. Chcem vidieť, kam ma povedú túžby, ktoré si vložil do môjho srdca, keď odstránim prekážky, ako je vlastné ego, strach a pochybnosti. Viem, že to bude dobré. Dôverujem ti, že konáš dobro – aj skrze nedokonalého človeka, ako som ja.

  Nasledovať pravého Boha


  


  „Blahoslavený muž, ktorý svoju nádej vkladá


  do Pána a neobracia sa k nafúkancom ani k tým,


  čo sa uchyľujú ku klamstvu.“


  ŽALMY 40, 5

  Finančné problémy mi bránia vnoci spať. Pane, videl si ma, ako som sa celú noc prehadzovala anedokázala zaspať. Dnes ráno som unavená amoje starosti sa menia na úzkosť. Keď sa modlím, často mi myšlienky utečú avmysli prepočítavam mesačné účty. Som na seba príliš náročná, apreto mi moja pýcha spôsobuje pocit sklamania. Myslela som si, že sa už takýmito vecami nebudem trápiť. Uvedomujem si, koľko veľa energie som venovala „malému bohu“ starostí namiesto tebe, úžasnému Bohu zasľúbení. Túžim to teraz zmeniť. Pripomínaš mi, že na tejto ceste nikdy nie som sama.


  Osloboď ma od môjho obmedzeného pohľadu. Pomôž mi sústrediť sa len na teba anech sú moje dnešné myšlienky modlitbami vďačnosti, aby moja duša aj opolnoci odpočívala vpokoji achvále.

  Podeliť sa o svoje obavy


  


  „Kedykoľvek ma popadne strach, spolieham sa na teba.


  Na Boha, ktorého slovo velebím,


  na Boha sa ja spolieham a nebojím sa:


  veď čože mi môže urobiť človek?“


  ŽALMY 56, 4 – 5 (SSV)


  [image: obrazok]


  Keď som bola dieťaťom, nerada som dávala najavo svoj strach. Aj teraz často nehovorím osvojich skutočných obavách, pretože nechcem znepokojovať rodinu apriateľov. Pane, dnes cítim, že si mi blízko. Objímaš ma ahovoríš mi, aby som sa nebála povedať, čoho sa bojím.


  Upokojuješ moje úzkostné srdce ameníš strach na odvahu. Aj najhustejšia tma mizne v tvojom svetle. Najväčšie kroky viery sa dajú zvládnuť ľahko, keď prejdem od strachu kdôvere. A keď spadnem, pomôžeš mi vstať avstúpiť do nového dňa vo viere. Teraz viem, že moja krehkosť je slabosťou len vtedy, keď ju neodovzdám tvojej premieňajúcej sile.

  Obnova

Obnovená k láske



„Stvor mi čisté srdce,

Bože, obnov vo mne pevného ducha!“

ŽALMY 51, 12

